62018CJ0593_INF
Решение на Съда (седми състав) от 28 ноември 2019 г. —ABB/Комисия
(Дело C‑593/18 P) (
1
)
„Обжалване — Конкуренция — Картели — Европейски пазар на подземни и подводни електропроводи — Разпределяне на пазара в рамките на проекти — Тежест на доказване — Презумпция за невиновност — Принцип на равно третиране“
1.
Обжалване — Основания — Неправилна преценка на фактите и доказателствата — Недопустимост — Контрол на Съда върху преценката на фактите и доказателствата — Изключване, освен в случай на изопачаването им — Неспазване на правилата, приложими в областта на доказването — Правен въпрос, който може да бъде повдигнат в производството по обжалване пред Съда
(член 256, параграф 1, втора алинея ДФЕС; член 58, първа алинея от Статута на Съда)
(вж. т. 28, 31, 37 и 73—75)
2.
Съдебно производство — Въвеждане на нови основания в хода на производството — Условия — Основание, почиващо на обстоятелства, установени в хода на производството — Липса — Основание, повдигнато за първи път в съдебното заседание — Недопустимост
(член 127, параграф 1 от Процедурния правилник на Съда)
(вж. т. 33)
3.
Конкуренция — Административно производство — Решение на Комисията за установяване на нарушение — Доказване на нарушението и на неговата продължителност в тежест на Комисията — Обхват на тежестта на доказване — Единно продължено нарушение — Съдебен контрол — Неправилно прилагане от Общия съд на изискванията за доказване
(членове 101 ДФЕС, 261 ДФЕС и 263 ДФЕС)
(вж. т. 37—46)
4.
Картели — Забрана — Нарушения — Споразумения и съгласувани практики, представляващи единно нарушение — Възлагане на отговорност на предприятие за цялото нарушение — Условия — Неправомерни практики и действия, вписващи се в общ план — Преценка — Критерии — Принос към единната цел на нарушението — Знание за или предвидимост в общ план на картела и основните му елементи
(член 101, параграф 1 ДФЕС)
(вж. т. 48—53)
5.
Обжалване — Основания — Основание, насочено срещу част от мотивите, изложена за изчерпателност — Негодно основание — Отхвърляне
(член 256, параграф 1 ДФЕС; член 58, първа алинея от Статута на Съда)
(вж. т. 58—61)
6.
Обжалване — Основания — Основание, изложено за първи път в производството по обжалване на съдебен акт — Недопустимост
(член 256, параграф 1, втора алинея ДФЕС; член 58, първа алинея от Статута на Съда)
(вж. т. 63)
7.
Конкуренция — Административно производство — Решение на Комисията за установяване на нарушение — Доказване на нарушението и на неговата продължителност в тежест на Комисията — Обхват на тежестта на доказване — Доказване на началото на нарушението — Предприятие, което е адресат на изложение на възраженията и което не е оспорило фактическите и правните констатации в него в хода на административното производство — Последици
(член 101, параграф 1 ДФЕС)
(вж. т. 72)
8.
Конкуренция — Административно производство — Решение на Комисията за установяване на нарушение — Доказване на нарушението и на неговата продължителност в тежест на Комисията — Обхват на тежестта на доказване — Доказване на началото на нарушението — Спазване на принципа на презумпцията за невиновност
(член 101, параграф 1 ДФЕС)
(вж. т. 73—78)
9.
Конкуренция — Глоби — Размер — Определяне — Правила за освобождаване от глоби или намаляване на техния размер — Неналагане или намаляване на глобата поради съдействие на обвиненото предприятие — Принцип на равно третиране — Обхват — Невъзможност едно предприятие да изисква недискриминационно прилагане на незаконосъобразно третиране, предоставено на други замесени предприятия
(член 23, параграфи 2 и 3 от Регламент № 1/2003 на Съвета; Известие 2006/C 298/11 на Комисията)
(вж. т. 79—87)
Диспозитив
1)
Отменя точка 1 от решение на Общия съд на Европейския съюз от 12 юли 2018 г., ABB/Комисия (T‑445/14, непубликувано, EU:T:2018:449), доколкото с нея Общият съд отхвърля жалбата на ABB Ltd и ABB AB за отмяна на Решение C(2014) 2139 окончателен на Комисията от 2 април 2014 година относно производство по член 101 [ДФЕС] и член 53 от Споразумението за ЕИП (дело AT.39610 — Електропроводи) в частта му, в която е прието, че тези дружества отговарят за нарушение на член 101 ДФЕС и член 53 от Споразумението за Европейското икономическо пространство от 2 май 1992 г. във връзка с колективен отказ за доставка на принадлежности за подземни електропроводи с минимално напрежение 110 kV и под 220 kV, както и точка 2 от това съдебно решение.
2)
Отхвърля жалбата в останалата ѝ част.
3)
Отменя решение C(2014) 2139 окончателен в частта му, в която е прието, че ABB Ltd и ABB AB отговарят за нарушение на член 101 ДФЕС и член 53 от Споразумението за Европейското икономическо пространство от 2 май 1992 г. във връзка с колективен отказ за доставка на принадлежности за подземни електропроводи с минимално напрежение 110 kV и под 220 kV.
4)
ABB Ltd, ABB AB и Европейската комисия понасят направените от тях съдебни разноски във връзка с първоинстанционното производство и производството по обжалване.
(
1
)	ОВ C 436, 3.12.2018 г.